CELEX: C2005/132/42
Language: sl
Date: 2005-05-28 00:00:00
Title: Sodba Sodišča prve stopnje z dne 17. marca 2005 v zadevi T-177/00, Koninklijke Philips Electronics NV proti Svetu Evropske unije (Damping — Svetovo nesprejetje predloga Komisije po uredbi o uvedbi dokončne protidampinške dajatve — Odsotnost navadne večine, potrebne za sprejetje uredbe — Obveznost obrazložitve)

28.5.2005   
            
            
               SL
            
            
               Uradni list Evropske unije
            
            
               C 132/23
            
         
      SODBA SODIŠČA PRVE STOPNJE
   
   z dne 17. marca 2005
   v zadevi T-177/00, Koninklijke Philips Electronics NV proti Svetu Evropske unije (1)
   
   (Damping - Svetovo nesprejetje predloga Komisije po uredbi o uvedbi dokončne protidampinške dajatve - Odsotnost navadne večine, potrebne za sprejetje uredbe - Obveznost obrazložitve)
   (2005/C 132/42)
   Jezik postopka: angleščina
   V zadevi 177/00, Koninklijke Philips Electronics NV, s sedežem v Eindhovnu (Nizozemska), ki jo zastopata C. Stanbrook, QC, in F. Ragolle, avocat, proti Svetu Evropske unije (zastopnik: S. Marquardt, skupaj z G. M. Berrisch, avocat), zaradi razglasitve ničnosti odločbe Sveta z dne 8. maja 2000, s katero je bil zavrnjen predlog Komisije Evropskih skupnosti [dokument KOM (2000) 195 konč.] z dne 7. aprila 2000 po uredbi Sveta (ES) o uvedbi dokončne protidampinške dajatve za uvoz določenih delov sistemov televizijskih kamer po poreklu iz Japonske, je Sodišče prve stopnje (razširjeni četrti senat), v sestavi H. Legal, predsednik, P. Lindh, sodnica, P. Mengozzi, sodnik, I. Wiszniewska-Białecka, sodnica, in V. Vadapalas, sodnik, sodni tajnik: H. Jung, dne 17. marca 2005 razglasilo sodbo, katere izrek se glasi:
   
               1.
            
            
               Odločba Sveta z dne 8. maja 2000, s katero je bil zavrnjen predlog Komisije Evropskih skupnosti [dokument KOM (2000) 195 konč.] z dne 7. aprila 2000 po uredbi Sveta (ES) o uvedbi dokončne protidampinške dajatve za uvoz določenih delov sistemov televizijskih kamer po poreklu iz Japonske, se razglasi za nično.
            
         
               2.
            
            
               Svetu Evropske unije se naloži plačilo stroškov postopka.
            
         
      (1)  UL C 273, 23.9.2000.